turjo4nis/wikipedia-bn-dump-20250701 huggingface dataset:
সাজিদুর রহমান

সাজিদুর রহমান (জন্ম: ৩০ ডিসেম্বর ১৯৬৪) একজন বাংলাদেশি ইসলামি পণ্ডিত ও শিক্ষাবিদ। তিনি হেফাজতে ইসলাম বাংলাদেশের মহাসচিব ও কওমি মাদ্রাসার সর্বোচ্চ সংস্থা আল হাইআতুল উলয়া লিল জামিআতিল কওমিয়া বাংলাদেশের সহ-সভাপতি। এছাড়াও তিনি বেফাকুল মাদারিসিল আরাবিয়া বাংলাদেশের সিনিয়র সহ-সভাপতি, জামিয়া ইসলামিয়া ইউনুছিয়া মাদ্রাসা, ব্রাহ্মণবাড়িয়ার শায়খুল হাদিস ও জামিয়া দারুল আরকাম আল ইসলামিয়ার প্রতিষ্ঠাতা পরিচালক।

প্রারম্ভিক জীবন 
সাজিদুর রহমান ১৯৬৪ সালের ৩০ ডিসেম্বর ব্রাহ্মণবাড়িয়ার সরাইল থানার অন্তর্গত বেড়তলা গ্রামে জন্মগ্রহণ করেন। তার পিতা মুহাম্মদ আলী ও মাতা আয়েশা বেগম। ব্রাহ্মণবাড়িয়া সদর উপজেলার নাটাই সরকারি প্রাথমিক বিদ্যালয় থেকে তিনি প্রাথমিক শিক্ষা সমাপ্ত করেন। ১৯৭৩ সালে ব্রাহ্মণবাড়িয়ার জামিয়া ইসলামিয়া ইউনুছিয়া মাদ্রাসার জামাতে ইয়াজদহমে ভর্তি হন। ৩ বছর পর তিনি জেলার সদর থানার অন্তর্গত বিরাসার ইসলামিয়া মাদ্রাসায় ভর্তি হন। এ মাদ্রাসা থেকে আঞ্চলিক শিক্ষাবোর্ড এদারায়ে তালিমিয়া ব্রাহ্মণবাড়িয়ার কেন্দ্রিয় পরীক্ষায় প্রথম স্হান অধিকার করেন। তারপর তিনি দারুল উলুম হাটহাজারী মাদ্রাসায় ভর্তি হন। ১৯৮৪ সালে এ মাদ্রাসা থেকে দাওরায়ে হাদিস (মাস্টার্স) সমাপ্ত করেন।

কর্মজীবন 
শিক্ষাজীবন সমাপ্তির পর নাজিরহাট বড় মাদ্রাসায় শিক্ষকতার মাধ্যমে তার কর্মজীবনের সূচনা হয়। এ মাদ্রাসায় ৩ বছর শিক্ষকতা করার পর তিনি হাটহাজারী মাদ্রাসায় যোগ দেন। হাটহাজারী মাদ্রাসায় ৩ বছর শিক্ষকতা করে তিনি কাতার গমন করেন। সেখানে ৩ বছর খতিবের দায়িত্ব পালন করেন। ১৯৯৪ সালে দেশে প্রত্যাবর্তন করে তিনি জামিয়া ইসলামিয়া ইউনুছিয়া মাদ্রাসা, ব্রাহ্মণবাড়িয়ার মুহাদ্দিস হিসেবে নিয়োগ হন। একই বছর তিনি ব্রাহ্মণবাড়িয়া শহরের পশ্চিম মেড্ডায় জামিয়া দারুল আরকাম আল ইসলামিয়া মাদ্রাসা প্রতিষ্ঠাতা করেন। বর্তমানে তিনি এই মাদ্রাসার অধ্যক্ষ ও ইউনুছিয়া মাদ্রাসার শায়খুল হাদিস হিসেবে কর্মরত আছেন। সুফিবাদে তিনি শাহ আহমদ শফীর খলিফা।

২০২১ সালের ২ নভেম্বর তিনি বেফাকুল মাদারিসিল আরাবিয়া বাংলাদেশের সিনিয়র সহ-সভাপতি ও আল হাইআতুল উলয়া লিল জামিআতিল কওমিয়া বাংলাদেশের সহ সভাপতি নির্বাচিত হন। ২৯ নভেম্বর তিনি হেফাজতে ইসলাম বাংলাদেশের ভারপ্রাপ্ত মহাসচিব নির্বাচিত হন, ২০২২ সালের স্থায়ী মহাসচিব হিসেবে দায়িত্ব গ্রহণ করেন।

আরও দেখুন 
 দেওবন্দি ব্যক্তিত্বের তালিকা

তথ্যসূত্র 

১৯৬৪-এ জন্ম
দেওবন্দি ব্যক্তি
বৃহত্তর কুমিল্লার ইসলামি ব্যক্তিত্ব
ব্রাহ্মণবাড়িয়া জেলার ব্যক্তি
দারুল উলুম হাটহাজারীর শিক্ষার্থী
সুন্নি ইসলামের পণ্ডিত
হানাফি ফিকহ পণ্ডিত
২০শ শতাব্দীর ইসলামের মুসলিম পণ্ডিত
ইসলামি ব্যক্তিত্ব
ইসলামের মুসলিম পণ্ডিত
বাংলাদেশী ইসলামপন্থী
হেফাজতে ইসলাম বাংলাদেশের মহাসচিব
শাহ আহমদ শফীর শিষ্য
বেফাকুল মাদারিসিল আরাবিয়া বাংলাদেশের সহ-সভাপতি
আল হাইআতুল উলয়ার সহ সভাপতি
২১শ শতাব্দীর বাংলাদেশী রাজনীতিবিদ
জীবিত ব্যক্তি
বাংলাদেশী ইসলাম ধর্মীয় নেতা
বাংলাদেশী সুন্নি মুসলিম পণ্ডিত
হানাফী ব্যক্তি
বাঙালি আলেম
৬৪ নং ওয়ার্ড, কলকাতা পৌরসংস্থা

ওয়ার্ড নং ৬৪, কলকাতা পৌরসংস্থা হল  কলকাতা পৌরসংস্থার ৭ নং বরোতে অবস্থিত একটি প্রশাসনিক বিভাগ, যা ভারতের পশ্চিমবঙ্গ রাজ্যের মধ্য কলকাতার পার্ক স্ট্রিট (মল্লিক বাজার), পার্ক সার্কাস এবং বেক বাগানের  আশেপাশের অংশ নিয়ে গঠিত।

ইতিহাস 
১৯ শতকের মাঝামাঝি থেকে কলকাতায় একটি মিউনিসিপ্যাল কর্পোরেশন প্রতিষ্ঠার চেষ্টা করা হয়। 1847 সালে প্রথমবারের মতো নির্বাচনী ব্যবস্থা চালু করা হয় এবং 7 বোর্ড সদস্যের মধ্যে 4 জন হারদাতাদের দ্বারা নির্বাচিত হন। 1852 সালে বোর্ড একটি নতুন দ্বারা প্রতিস্থাপিত হয় এবং 1863 সালে একটি নতুন সংস্থা গঠিত হয়। পুরানো রেকর্ড অনুসারে, 1872 সালে কলকাতায় ২৫টি ওয়ার্ড ছিল (তখনকার বানানগুলি ব্যবহার করা হয়েছিল) - 1. শ্যামপুকুর, ২. কুমোরটুলি, ৩. বরতলা, ৪. সুকিয়া স্ট্রিট, ৫. জোড়াবাগান, ৬. জোড়াসাঁকো, ৭. বড়বাজার, ৮. কলুটোলা, ৯. মুচিপাড়া, ১০. বউবাজার, ১১. পদ্মপুকুর, ১২. ওয়াটারলু স্ট্রিট, 13. ফেনউইক বাজার, ১৪. তালতলা, ১৫. কলিঙ্গ, 16. পার্ক স্ট্রিট, 17. ভিক্টোরিয়া টেরেস, 18. হেস্টিংস, 19. এন্টালি, ২০। বেনিয়াপুকুর, 21. বালিগঞ্জ-টালিগঞ্জ, ২২. ভবানীপুর, ২৩. আলিপুর, 24. একবালপুর ও ২৫. ওয়াটগঞ্জ। 1876 সালে একটি নতুন পৌর কর্পোরেশন তৈরি করা হয়েছিল, যেখানে 48 জন কমিশনার নির্বাচিত হয়েছিল এবং 24 জন সরকার কর্তৃক নিযুক্ত হয়েছিল। 1888 সালের মিউনিসিপ্যাল কনসোলিডেশন অ্যাক্টের প্রয়োগের ফলে মিউনিসিপ্যাল কর্পোরেশনের আওতাধীন এলাকা বড় করা হয়। কিছু এলাকা আগে থেকেই ছিল কিন্তু সেগুলির আরও কিছু অংশ যোগ করা হয়েছে (বর্তমান বানান) - এন্টালি, মানিকতলা, বেলিয়াঘাটা, উল্টাডাঙ্গা, চিৎপুর, কসিপুর, বেনিয়াপুকুর, বালিগঞ্জ, ওয়াটগঞ্জ এবং একবালপুর, এবং গার্ডেন রিচ এবং টালিগঞ্জ। 1923 সালের কলকাতা মিউনিসিপ্যাল অ্যাক্ট গুরুত্বপূর্ণ পরিবর্তন নিয়ে আসে। এটি গণতান্ত্রিক লাইনে সংবিধানকে উদারীকরণ করেছে।

ভূগোল 
৬৪ নং ওয়ার্ডটি পার্ক স্ট্রিট, সোহরাওয়ার্দী এভিনিউ এবং গোরাচাঁদ রোডের উত্তরে সীমানাযুক্ত; ব্রাইট স্ট্রিট এবং তিলজলা রোডের পূর্বে; দক্ষিণে সার্কাস এভিনিউ, বেকবাগান রো, শামসুল হুদা রোড এবং ডক্টর বীরেশ গুহ স্ট্রিট; এবং পশ্চিমে আচার্য জগদীশ বোস রোড এবং ডক্টর সুন্দরী মোহন এভিনিউ। 

ওয়ার্ডটি কলকাতা পুলিশের বেনিয়াপুকুর এবং কারেয়া থানা দ্বারা পরিবেশিত হয়।

কারায়া মহিলা থানা, দক্ষিণ-পূর্ব বিভাগের এখতিয়ারের অধীনে সমস্ত পুলিশ জেলার উপর এখতিয়ার রয়েছে, অর্থাৎ তোপসিয়া, বেনিয়াপুকুর, বালিগঞ্জ, গড়িয়াহাট, লেক, করয়া, রবীন্দ্র সরোবর এবং তিলজলা।

জনসংখ্যা 
ভারতের ২০১১ সালের আদমশুমারি অনুসারে, কলকাতা পৌরসংস্থার ৬৪ নং ওয়ার্ডে মোট জনসংখ্যা ছিল ৩১,২৮০ জন, যার মধ্যে ১৬,৬৫২ (৫৩%) পুরুষ এবং ১৪,৬২৮ (৪৭%) মহিলা। ৬ বছরের নিচে জনসংখ্যা ছিল ২,৭৫৫। ৬৪ নং ওয়ার্ডে মোট স্বাক্ষর সংখ্যা ছিল ২৪,৩০৭ (যার মধ্যে ৮৫.২১% ৬ বছরের অধিক জনসংখ্যার)।

নির্বাচন হাইলাইট 
এটি একটি সিটি মিউনিসিপ্যাল কর্পোরেশন কাউন্সিল নির্বাচনী এলাকা গঠন করে এবং এটি বালিগঞ্জ বিধানসভা কেন্দ্রের একটি অংশ।

তথ্যসূত্র 

কলকাতা পৌরসংস্থার ওয়ার্ড
উইকিউপাত্তে স্থানাঙ্ক আছে
শান মাসুদ

শান মাসুদ খান (জন্ম ১৪ অক্টোবর ১৯৮৯) একজন পাকিস্তানি আন্তর্জাতিক ক্রিকেটার যিনি পাকিস্তান জাতীয় ক্রিকেট দল এবং মুলতান সুলতান দলের হয়ে খেলেন। তিনি একজন বাম-হাতি ব্যাটসম্যান এবং ডানহাতি মিডিয়াম-ফাস্ট বোলার।

আগস্ট ২০১৮ সালে, পাকিস্তান ক্রিকেট বোর্ড (PCB) ২০১৮-১৯ মৌসুমের জন্য কেন্দ্রীয় চুক্তিতে ভূষিত তেত্রিশজন খেলোয়াড়ের অন্যতম একজন ছিলেন।

প্রাথমিক জীবন এবং শিক্ষা 
তিনি ১৯৮৯ সালে কুয়েতে জন্মগ্রহণ করেন, যেখানে তার বাবা একটি ব্যাংকে কাজ করতেন। কুয়েতে ইরাকি আক্রমণ এবং উপসাগরীয় যুদ্ধ শুরু হওয়ার পর পরিবারটি তাদের জন্মভূমি পাকিস্তানে চলে যায়।

তিনি লিংকনশায়ারের স্ট্যামফোর্ড স্কুল থেকে প্রাথমিক শিক্ষা লাভ করেন। পরে তিনি ডারহাম বিশ্ববিদ্যালয়ে অর্থনীতি পড়ার জন্য যোগ দেন। তিনি দূরশিক্ষণ পদ্ধতির মাধ্যমে লফবরো বিশ্ববিদ্যালয়ে ব্যবস্থাপনা এবং ক্রীড়া বিজ্ঞান বিষয়ে পড়াশোনা করেন।

ঘরোয়া ক্রিকেট  
২০০৭ সালের মৌসুমে প্রথম-শ্রেণীর অভিষেক ম্যাচে, আসাদ শফিকের সাথে ১৫৪ রানের উদ্বোধনী জুটিতে করাচির হয়ে মাসুদ ৫৪ রান করেন। তিনি ডারহাম বিশ্ববিদ্যালয়ের হয়ে তিনটি প্রথম-শ্রেণীর খেলাও খেলেছিলেন।

এপ্রিল, ২০১৮ সালে তাকে অনুষ্ঠিত  ২০১৮ পাকিস্তান কাপের জন্য খাইবার পাখতুনখোয়া দলের সহ-অধিনায়ক মনোনীত করা হয়েছিল।

সেপ্টেম্বর, ২০১৯ সালে ২০১৯-২০ কায়েদ-ই-আজম ট্রফি টুর্নামেন্টের জন্য মাসুদকে দক্ষিণ পাঞ্জাবের অধিনায়ক হিসাবে মনোনীত করা হয়েছিল।

তিনি কাশ্মীর প্রিমিয়ার লিগে বাঘ স্ট্যালিয়ন্সের অধিনায়ক ছিলেন।

আন্তর্জাতিক ক্রিকেট 
অক্টোবর, ২০১৩ সালে দক্ষিণ আফ্রিকার বিপক্ষে টেস্ট অভিষেক ম্যাচে মাসুদ ৭৫ রান করেছিলেন। জুলাই,২০১৫ সালে  পাল্লেকেলেতে শ্রীলঙ্কার বিপক্ষে তিনি প্রথম 
টেস্ট সেঞ্চুরি করেছিলেন। মাসুদ একজন খণ্ডকালীন মিডিয়াম পেসার, ওল্ড ট্র্যাফোর্ডে ইংল্যান্ডের বিপক্ষে ২৩ জুলাই ২০১৬ সালে টেস্ট ক্রিকেটে প্রথমবারের মতো বোলিং করেন। তার প্রথম ডেলিভারি বল ছিল নো বল।

আরও দেখুন 
 বাবর আজম
 মোহাম্মদ হারিস

তথ্যসূত্র

বহিঃসংযোগ

দক্ষিণ পাঞ্জাবের (পাকিস্তান) ক্রিকেটার
লাফবোরা বিশ্ববিদ্যালয়ের প্রাক্তন শিক্ষার্থী
ইংল্যান্ডে দেশত্যাগী পাকিস্তানি
মুলতান সুলতান্সের ক্রিকেটার
ইসলামাবাদ লিওপার্ডসের ক্রিকেটার
ফেডারেল এরিয়াজের ক্রিকেটার
করাচি জেব্রাসের ক্রিকেটার
করাচি হোয়াইটসের ক্রিকেটার
করাচি থেকে আগত ক্রিকেটার
ডারহাম বিশ্ববিদ্যালয়ের ক্রিকেটার
ডারহাম বিশ্ববিদ্যালয়ের প্রাক্তন শিক্ষার্থী
ইসলামাবাদের ক্রিকেটার
হাবিব ব্যাংক লিমিটেডের ক্রিকেটার
পাকিস্তানের একদিনের আন্তর্জাতিক ক্রিকেটার
পাকিস্তানের টেস্ট ক্রিকেটার
পাকিস্তানি ক্রিকেটার
জীবিত ব্যক্তি
১৯৮৯-এ জন্ম
পাকিস্তানের টুয়েন্টি২০ আন্তর্জাতিক ক্রিকেটার
পাকিস্তানের টেস্ট ক্রিকেট অধিনায়ক
ডার্বিশায়ারের ক্রিকেটার
ইয়র্কশায়ারের ক্রিকেটার
হ্যাম্পশায়ারের ক্রিকেটার
ইউনাইটেড ব্যাংক লিমিটেডের ক্রিকেটার
ন্যাশনাল ব্যাংক অব পাকিস্তানের ক্রিকেটার
বেলুচিস্তান বিয়ার্সের ক্রিকেটার
খাইবার পাখতুনখোয়ার ক্রিকেটার
পাঞ্জাবের (পাকিস্তান) ক্রিকেটার
সিন্ধুর ক্রিকেটার
করাচি কিংসের ক্রিকেটার
বাংলাদেশের মৎস্য ও প্রাণিসম্পদমন্ত্রী

মৎস্য ও প্রাণিসম্পদমন্ত্রী গণপ্রজাতন্ত্রী বাংলাদেশ সরকারের একটি গুরুত্বপূর্ণ পদ এবং তিনি মৎস্য ও প্রাণিসম্পদ মন্ত্রণালয়ের প্রধান। রাষ্ট্রীয় ক্ষমতায় অসীন দলের প্রধান কর্তৃক মনোনীত ও রাষ্ট্রপতি কর্তৃক সেই মনোনয়ন গৃহীত হলে 'মৎস্য ও প্রাণিসম্পদমন্ত্রী' হিসাবে নিয়োগ প্রাপ্ত হন।

ইতিহাস 
স্বাধীনতা উত্তর বাংলাদেশে বন, মৎস্য ও পশুপালন নামে একটি বিভাগ ছিল কৃষি মন্ত্রণালয়ের। প্রাণিজ ও মৎস্য জাতীয় সম্পদের সম্প্রসারণের জন্য ১৯৭৮ সালে এটিকে কৃষি মন্ত্রণালয় থেকে আলাদা করে মৎস্য ও পশুপালন মন্ত্রণালয় নামে একটি নতুন মন্ত্রণালয় গঠন করা হয়। পরবর্তীতে ১৯৮৪ সালের জানুয়ারি মাসে এটি আবার মৎস্য ও পশুপালন বিভাগ নামে কৃষি মন্ত্রণালয়ের আওতাধীন একটি বিভাগে পরিণত হয়। পরে আলাদা মন্ত্রণালয়ের মাধ্যমে কার্যক্রম পরিচালনার প্রয়ােজন অনুভূত হওয়ায় ১৯৮৬ সালের ফেব্রুয়ারি মাসে মৎস্য ও পশুপালন মন্ত্রণালয় নামে এটি পুনর্গঠন করা হয়। ১৯৮৯ সালে মৎস্য ও পশুপালন মন্ত্রণালয়ের নাম আংশিক সংশােধন করে মৎস্য ও পশুসম্পদ মন্ত্রণালয় নামকরণ করা হয়। পরবর্তীতে ২০০৯ সালে মৎস্য ও পশুসম্পদ মন্ত্রণালয়ের নাম পরিবর্তন করে মৎস্য ও প্রাণিসম্পদ মন্ত্রণালয় হিসেবে নামকরণ করা হয়।

অধীনস্থ বিভাগ 

 মৎস্য অধিদপ্তর
 প্রাণিসম্পদ অধিদপ্তর
 বাংলাদেশ মৎস্য গবেষণা ইনস্টিটিউট
 বাংলাদেশ মৎস্য উন্নয়ন কর্পোরেশন
 বাংলাদেশ প্রাণিসম্পদ গবেষণা ইনস্টিটিউট
 বাংলাদেশ মেরিন ফিশারীজ একাডেমি

মৎস্য ও প্রাণিসম্পদমন্ত্রী হিসাবে দায়িত্ব পালনকারীগণ 
বাংলাদেশের মৎস্য ও প্রাণিসম্পদমন্ত্রী হিসাবে দায়িত্ব পালনকারীদের তালিকা নিম্নরূপ:

 রাজনৈতিক দল

তথ্যসূত্র 

বাংলাদেশের মৎস্য ও প্রাণিসম্পদমন্ত্রী
বাংলাদেশের মন্ত্রণালয় অনুযায়ী মন্ত্রীদের তালিকা
এনকাউন্টার (২০২১-এর চলচ্চিত্র)

এনকাউন্টার হল ২০২১ সালে মুক্তিপ্রাপ্ত ইংরেজি ভাষার একটি রোমাঞ্চকর চলচ্চিত্র। চলচ্চিত্রটি পরিচালনা এবং এর চিত্রনাট্য লিখেছেন মাইকেল পিয়ার্স এবং জো বার্টন। চলচ্চিত্রটিতে প্রাধান চরিত্রে অভিনয় করেছে রিজ আহমেদ, অক্টাভিয়া স্পেন্সার এছাড়াও পার্শ্ব চরিত্রে অভিনয় করেছে জেনিনা গাভাঙ্কর, ররি কোচরান, লুসিয়ান-রিভার চৌহান এবং আদিত্য গেদ্দাদা।

২০২১ সালের ৩ সেপ্টেম্বরে ৪৮তম টেলুরাইড চলচ্চিত্র উৎসবে এটির ওয়ার্ল্ড প্রিমিয়ার হয়। ৩ ডিসেম্বর ২০২১ সালে অ্যামাজন স্টুডিওস কর্তৃক এটি সীমিত আকারে প্রকাশিত হয় এবং পরে ১০ ডিসেম্বরে প্রাইম ভিডিওতে মুক্তি পায়।

অভিনয়ে 
 মালিক খানের ভূমিকায় রিজ আহমেদ
 হ্যাটি হেয়েসের ভূমিকায় অক্টাভিয়া স্পেন্সার
 শেপার্ড ওয়েস্টের ভূমিকায় ররি কোচরান
 পিয়ার ভূমিকায় জানিনা গাভাঙ্কর
 জে খানের ভূমিকায় লুসিয়ান-রিভার চৌহান
 ববি খানের ভূমিকায় আদিত্য গেদ্দাদা
 ডিলানের ভূমিকায় মিশা কলিন্স
 ল্যান্স ডানের ভূমিকায় শেন ম্যাক্রে
 রাউলের ভূমিকায় আন্তোনিও জারামিলো
 গ্রান্টের ভূমিকায় কেইথ সজারাবাজকা
 ডোয়াইট ম্যাককিনলের ভূমিকায় ব্রেনান কিল কুক
 কার্ট ম্যাককিনলের ভূমিকায় বিল ডাউস
 এর্ণিয়ের ভূমিকায় স্টিফেন এস. সিমস

নির্মাণ 
২০১৮ সালের অক্টোবর মাসে জানা যায় যে মাইকেল পিয়ার্স চিত্রনাট্য ছাড়াও চলচ্চিত্রটির একটি অংশ পরিচালনাও করবেন, এবং জো বার্টন, ফিল্ম৪ প্রোডাকশনস কোম্পানি এবং আমাজন স্টুডিও চলচ্চিত্রটিকে প্রযোজনা করবে। ২০২০ সালের জুলাই মাসে, রিজ আহমেদ এবং অক্টাভিয়া স্পেন্সার চলচ্চিত্রে অভিনয়শিল্পী হিসেবে যোগ দেন, এবং জানানো হয় অ্যামাজন স্টুডিওগুলি চলচ্চিত্রটি বিতরণ করবে। ২০২০ সালের সেপ্টেম্বরে, জনিনা গাভাঙ্কর অভিনয়ে যোগ দেয়। ২০২০ সালের অক্টোবরে, ররি কোচরান অভিনয়ে যোগ দেয়। ২০২০ সালের নভেম্বরে, লুসিয়ান-রিভার চৌহান এবং আদিত্য গেদ্দাদা অভিনয়ে যোগ দেয়। ২০২০ সালের অক্টোবর মাসে চলচ্চিত্রটির প্রথম চিত্রগ্রহণ শুরু হয়।

তথ্যসূত্র

বহিঃসংযোগ 

 
 

ফিল্মফোর প্রডাকশন্সের চলচ্চিত্র
ব্রিটিশ চলচ্চিত্র
ইংরেজি ভাষার চলচ্চিত্র
২০২১-এর চলচ্চিত্র
২০২০-এর দশকের ইংরেজি ভাষার চলচ্চিত্র
মার্কিন নাট্য চলচ্চিত্র
ব্রিটিশ নাট্য চলচ্চিত্র
২০২০-এর দশকের মার্কিন চলচ্চিত্র
২০২০-এর দশকের ব্রিটিশ চলচ্চিত্র
গরিলা (২০১৯-এর চলচ্চিত্র)

গরিলা হল ২০১৯ সালে মুক্তিপ্রাপ্ত ভারতীয় তামিল ভাষার একটি ডাকাতি মারপিটধর্মী চলচ্চিত্র। এটি লিখিছেন এবং পরিচালনা করেছেন ডন স্যান্ডি। চলচ্চিত্রটিতে প্রধান ভূমিকায় অভিনয় করেছেন জিভা, শালিনী পান্ডে এবং কং, এছাড়াও যোগী বাবু, রাধা রবি, সতীশ, রাজেন্দ্রন, বিবেক প্রসন্ন, মাধন এবং রামদোস প্রধান ভূমিকায় অভিনয় করেছেন। চলচ্চিত্রটিতে একটি শিম্পাঞ্জীকেও একটি প্রধান চরিত্রের জন্য নেওয়া হয়। চলচ্চিত্রের গানগুলি লিখেছেন যুগভারতী এবং সাথে স্যাম সিএস সঙ্গীত রচনা করেছেন, চিত্রগ্রহণ পরিচালনা করেছেন আরবি গুরুদেব এবং সম্পাদনা করেছেন অ্যান্থনি এল রুবেন।

কাহিনী 
চলচ্চিত্রটিতে তিনজন বন্ধুকে ঘিরে আবর্তিত হয়, যাদের নিজস্ব সমস্যা রয়েছে। জিভা একজন ক্ষুদ্র অপরাধী, কিন্তু ঝাঁসির প্রেমে পড়েছেন, যাকে বিয়ে করার জন্য চাপ দেওয়া হচ্ছে। সতীশ, যিনি তার পরিবারের একমাত্র উপার্জনকারী, তাকে তার চাকরি বাতিলের অগ্রিম নোটিশ দেওয়া হয়েছে, এবং ভেঙ্কট একজন উচ্চাকাঙ্ক্ষী অভিনেতা যিনি আশা করেন যে তার যদি টাকা থাকে তবে তিনি একজন নায়ক হতে পারবেন। একদিন তাদের সাথে জীবনে সাদিক নামের একজন ব্যক্তির দেখা হয়, যিনি একজন কৃষক যে ব্যাঙ্ক থেকে লোন পেতে ব্যর্থ হবার পর আত্মহত্যা করতে যাচ্ছে। চারজনই মদ্যপ অবস্থায় একটি ব্যাঙ্ক লুট করার একটি পরিকল্পনা তৈরি করে এবং পরিস্থিতি তাদের অনুসরণ করতে বাধ্য করে। তাদের সহযোগী হয় একটি শিম্পাঞ্জি।

অভিনয়ে 
 এনকে কৃষানের ভূমিকায় জীব
 ঝাঁসির ভূমিকায় শালিনী পান্ডে
 কংএর ভূমিকায় শিম্পাঞ্জি
 সহকারী কমিশনার শানমুগামের ভূমিকায় রাধা রবি
 সতীশের ভূমিকায় সতীশ
 পিকপকেট ভূমিকায় যোগী বাবু
 নাপিতের ভূমিকায় রাজেন্দ্রন
 ভেঙ্কটের ভূমিকায় বিবেক প্রসন্ন
 সাদিকের ভূমিকায় মদনকুমার
 মন্ত্রী রামাইয়ার ভূমিকায় সন্তান ভারতী
 ব্যাঙ্ক গ্রাহকের ভূমিকায় স্বামীনাথন
 মুখ্যমন্ত্রীর ভূমিকায় ভেঙ্কট সুভা
 পুলিশ ইন্সপেক্টর ভূমিকায় সিনেমাওয়ালা সতীশ
 রামাইয়ার ছেলের ভূমিকায় বিষ্ণু 
 ঝাঁসির বন্ধুর ভূমিকায় আশ্রিতা শ্রীদাস
 ব্যাঙ্কের নিরাপত্তারক্ষীর ভূমিকায় রাহুল ঠাথা
 নাপিতের ছেলের ভূমিকায় কেপিওয়াই শরৎ
 কমিশনারের ভূমিকায় বয়েজ রাজন

বিপণন ও মুক্তি 
চলচ্চিত্রটির অফিসিয়াল ট্রেলার ৩১ মে ২০১৯ সালে সনি মিউজিক সাউথ দ্বারা প্রকাশিত হয়।

সঙ্গীত 
চলচ্চিত্রটির সঙ্গীত রচনা করেছেন স্যাম সিএস এবং গানের কথা লিখেছেন যুগভারতী, লোগান, ঐশ্বর্যা এবং স্যাম সিএস সনি মিউজিক ইন্ডিয়ার সঙ্গীতের স্বত্ব রয়েছে।

তথ্যসূত্র 

২০১৯-এর চলচ্চিত্র
চেন্নাইয়ে ধারণকৃত চলচ্চিত্র
থাইল্যান্ডে ধারণকৃত চলচ্চিত্র
ভারতীয় চলচ্চিত্র
২০১০-এর দশকের তামিল ভাষার চলচ্চিত্র
তামিল ভাষার চলচ্চিত্র
স্যাম সি. এস. সুরারোপিত চলচ্চিত্র
মানিক লাল সমাদ্দার

মানিক লাল সমাদ্দার বাংলাদেশী বেসামরিক কর্মকর্তা যিনি দুটি মন্ত্রণালয়ের দায়িত্বপ্রাপ্ত প্রতিমন্ত্রীর পদমর্যাদায় তত্ত্বাবধায়ক সরকারের প্রধান উপদেষ্টার বিশেষ সহকারী হিসেবে দায়িত্ব পালন করেন।

প্রাথমিক জীবন 
মানিক লাল সমাদ্দার বরিশালের আগৈলঝাড়া উপজেলায় জন্মগ্রহণ করেন।

জীবনী 
মানিক লাল সমাদ্দার  বাংলাদেশ সরকারের সাবেক সচিব ছিলেন। তিনি ২২ জানুয়ারি ২০০৮ সালে প্রতিমন্ত্রীর পদমর্যাদায় তত্ত্বাবধায়ক সরকারের প্রধান উপদেষ্টা ফখরুদ্দিন আহমেদের বিশেষ সহকারী নিযুক্ত হন। স্পেশাল এ্যাসিস্টান্ট হিসেবে তিনি মৎস্য ও প্রাণিসম্পদ মন্ত্রণালয় এবং তথ্য ও যোগাযোগ প্রযুক্তি মন্ত্রণালয়ে দায়িত্ব পালন করেন।

সমালোচনা 
প্রশান্ত কুমার হালদার কর্তৃক প্রায় তিন হাজার কোটি টাকা পাচার ও বিদেশে পালিয়ে থাকা প্রশান্ত কুমার হালদারের সহযোগী হিসেবে চিহ্নিত করে মানিক লাল সমাদ্দারকে হাইকোর্ট বিদেশ যাওয়ার ওপর নিষেধাজ্ঞা দিয়েছেন।

তথ্যসূত্র 

বাংলাদেশের মৎস্য ও প্রাণিসম্পদমন্ত্রী
বাংলাদেশের সাবেক সচিব
বাংলাদেশের তত্ত্বাবধায়ক সরকারের উপদেষ্টা
জীবিত ব্যক্তি
বরিশাল জেলার ব্যক্তি
২১শ শতাব্দীর বাংলাদেশী ব্যক্তি
দ্য গিল্টি (২০২১-এর চলচ্চিত্র)

দ্য গিল্টি হল ২০২১ সালে মুক্তপ্রাপ্ত মার্কিন রোমাঞ্চকর অপরাধধর্মী চলচ্চিত্র। নিক পিজোলাত্তোরের চিত্রনাট্যে চলচ্চিত্রটি পরিচালনা ও প্রযোজনা করেছেন এন্টোইন ফুকা। এটি ২০১৮ সালের একই নামের ডেনীয় চলচ্চিত্রের ইংরেজি পুননির্মাণ। চলচ্চিত্রটিতে অভিনয় করেছেন জেইক ইলেনহল, ক্রিস্টিনা ভিদাল এবং কণ্ঠ দিয়েছেন ইথান হক, রিলি কিওফ, এলি গোরি, ডা'ভাইন জয় র্যান্ডলফ, পল ড্যানো এবং পিটার সার্সগার্ড।

২০২১ সালের ১১ সেপ্টেম্বর টরন্টো আন্তর্জাতিক চলচ্চিত্র উৎসবে এই চলচ্চিত্রটির ওয়ার্ল্ড প্রিমিয়ার হয়। ২০২১ সালের ২৪ সেপ্টেম্বর এ চলচ্চিত্রটি প্রেক্ষাগৃহে মুক্তি পায়, এবং পরে ১ অক্টোবরে চলচ্চিত্রটি নেটফ্লিক্সে মুক্তি পায়। এই চলচ্চিত্রটি সমালোচকদের কাছ থেকে ইতিবাচক পর্যালোচনা লাভ করে, এবং জেইক ইলেনহল তার অভিনয়ের জন্য প্রশংসীত হন।

কণ্ঠে এবং অভিনয়ে

অভিনয়ে 
 জো বেলরের ভূমিকায় জেইক ইলেনহল
 সার্জেন্ট ডেনিস ওয়েডের ভূমিকায় ক্রিস্টিনা ভিদাল
 ম্যানির ভূমিকায় আর্দ্রিয়ান মার্টিনেজ

কণ্ঠস্বরে 
 এমিলি লাইটনের কণ্ঠে রিলি কিফ
 এমিলির প্রাক্তন স্বামী হেনরি ফিশারের কণ্ঠে পিটার সার্সগার্ড
 রিকের কণ্ঠে এলি গোরি
 সার্জেন্ট বিল মিলারের কণ্ঠে ইথান হক
 হেনরির মেয়ের কণ্ঠে ক্রিশ্চিয়ানা মন্টোয়া
 অফিসার টিম গেরাসির কণ্ঠে ডেভিড কাস্তানেদা
 ড্রু নাশের কণ্ঠে বিউ ন্যাপ
 ক্যাথরিন হারবারের কণ্ঠে এডি প্যাটারসন
 ম্যাথিউ ফন্টেনটের কণ্ঠে পল ড্যানো
 জেস বেলরের কণ্ঠে জিলিয়ান জিন্সার
 নাইটক্লাব কলারের কণ্ঠে বিল বার
 বিধ্বস্ত সাইক্লিস্টের কণ্ঠে ডিলন লেন
 এলএটাইমস অপারেটরের কণ্ঠে আইলিন বার্ডক
 হাউস অন ফায়ার কলারের কণ্ঠে মার্লেন ফোর্ট

নির্মাণ 
২০১৮ সালের ডিসেম্বর মাসে জানা গিয়েছিল যে জেইক ইলেনহল ২০১৮ সালের ডেনিশ ভাষার রোমাঞ্চকর চলচ্চিত্র দ্য গিল্টির ইংরেজি সংস্করণ নির্মাণের অধিকার কিনেছেন এবং তার নিজের প্রোডাকশন হাউস নাইন স্টোরিজ প্রোডাকশন এবং বোল্ড ফিল্মসকে সাথে নিয়ে তিনিই এই চলচ্চিত্রটিতে অভিনয় করবেন এবং প্রযোজনাও করবেন।  ২০২০ সালের সেপ্টেম্বরে ঘোষণা করা হয় যে অ্যান্টোইন ফুকুয়া চলচ্চিত্রটি পরিচালনা ও প্রযোজনা করবেন। সেই মাসের শেষের দিকে, নেটফ্লিক্স $৩০ মিলিয়ন ডলারে চলচ্চিত্রটির বৈশ্বিক অধিকার ক্রয় করে। ২০২০ সালে নভেম্বর মাসে ইথান হক, পিটার সারসগার্ড, রিলি কেওফ, পল ড্যানো, বায়রন বোয়ার্স, ডা'ভাইন জয় র্যান্ডলফ, ডেভিড কাস্টেনেদা, ক্রিস্টিনা ভিদাল, অ্যাড্রিয়ান মার্টিনেজ, বিল বুর, বিউ ন্যাপ এবং এডি প্যাটারসন চলচ্চিত্রের অভিনয়শিল্পী দলে যোগ দেন।  

২০২০ সালের নভেম্বর মাসে লস অ্যাঞ্জেলেসে চলচ্চিত্রটির চিত্রগ্রহণ শুরু হয়।

মুক্তি 
প্রেক্ষাগৃহে মুক্তি পাওয়ার আগে ১১ সেপ্টেম্বর ২০২১ সালে টরন্টো আন্তর্জাতিক চলচ্চিত্র উৎসবে চলচ্চিত্রটির ওয়ার্ল্ড প্রিমিয়ার হয়। পরে, ২০২১ সালের ২৪ সেপ্টেম্বর চলচ্চিত্রটি প্রেক্ষাগৃহে মুক্তি পায়, এবং পরে ২০২১ সালের ১ অক্টোবরে চলচ্চিত্র নেটফ্লিক্সে মুক্তি পায়।

তথ্যসূত্র

বহিঃসংযোগ
 নেটফ্লিক্সে দ্য গিল্টি
  
  
 পচা টমেটোতে দ্য গিল্টি

লস অ্যাঞ্জেলেসে ধারণকৃত চলচ্চিত্র
লস অ্যাঞ্জেলেসের পটভূমিতে চলচ্চিত্র
মার্কিন নাট্য চলচ্চিত্র
মার্কিন অপরাধ থ্রিলার চলচ্চিত্র
মার্কিন চলচ্চিত্র
২০২১-এর চলচ্চিত্র
ইংরেজি ভাষার চলচ্চিত্র
২০২০-এর দশকের ইংরেজি ভাষার চলচ্চিত্র
২০২০-এর দশকের মার্কিন চলচ্চিত্র
উম্মে কুলসুম বিনতে আবি বকর

উম্মে কুলসুম বিনতে আবি বকর (আরবি: أم كلثوم بنت ابي بكر) আবু বকর ও হাবিবা বিনতে খারিজার কন্যা ছিলেন।

জীবনী 
তিনি তার বাবার মৃত্যুর কিছুদিন পরে মদিনায় জন্মগ্রহণ করেন। ইচ্ছা প্রকাশ করার সময় তিনি তার মেয়ে আয়িশাকে জানান যে, তিনি তাকে যে খেজুর গাছ দিয়েছেন তা তার দুই ভাই ও দুই বোনকে উত্তরাধিকার হিসেবে দেওয়া উচিত। তিনি সহজেই তার বাবার ইচ্ছা মেনে নিয়েছিলেন তবে আসমা ছাড়াও তিনি অন্য কোন বোনের কথা বলছিলেন তা জিজ্ঞাসা করেছিলেন। তিনি তাকে বলেছিলেন যে হাবিবা গর্ভবতী এবং তিনি এটিকে একটি মেয়ে বলে সন্দেহ করেছিলেন।

উম্মে কুলসুম তার বোন আইশার তত্ত্বাবধানে "দয়া ও মৃদুতার সাথে" বড় হয়েছিলেন। উমর যখন বিয়েতে উম্মে কুলসুমের হাত চেয়েছিলেন, তখন আইশা সম্মতি প্রত্যাখ্যান করেছিলেন। তার দূত খলিফাকে ব্যাখ্যা করেছিলেন: "তুমি রুক্ষ এবং প্রস্তুত। উম্মে কুলসুমের সাথে কেমন হবে যদি সে তোমার অবাধ্য হয় এবং তুমি তাকে মারধর করবে? আপনি আবু বকরের স্থান এমনভাবে গ্রহণ করবেন যা আপনার পক্ষে উপযুক্ত নয়।"

উম্মে কুলসুম তার বাবার চাচাতো ভাই তালহা ইবনে উবাইদ-আল্লাহকে বিয়ে করেন, যিনি তার চেয়ে প্রায় চল্লিশ বছরের বড় ছিলেন। তিনি জাকারিয়াহ, ইউসুফ (যিনি শৈশবে মারা যান) এবং আইশার জন্ম দেন। তালহা ৬৫৬ সালে উটের যুদ্ধে নিহত হন। উম্মে কুলসুম তখন আইশার সাথে মক্কায় তীর্থযাত্রায় গিয়েছিলেন যখন তিনি তার অপেক্ষার সময় ছিলেন।

এরপর তিনি আব্দুর রহমান ইবনে আবদুল্লাহ আল-মাখজুমিকে বিয়ে করেন। তিনি তাকে ইব্রাহিম আল-আহওয়াল, মুসা, উম্মে হুমাদ এবং উম্মে উসমানকে বহন করেছিলেন।

আয়িশা উমরের নাতি সালিমকে তার বোন উম্মে কুলসুমের কাছে পাঠায়, যখন তিনি স্তন্যপান করানোর বয়সে ছিলেন, তাকে দশবার স্তন্যপান করানোর নির্দেশ দেওয়া হয় যাতে আইশাকে তার পালক-কাকিমা হিসাবে বিবেচনা করা হয়, কিন্তু সে তাকে তিনবার স্তন্যপান করানোর পরে অসুস্থ হয়ে পড়ে। তাই পালক-সম্পর্কে অসম্পূর্ণ ছিল, এবং সালিম আইশাকে দেখার যোগ্য হননি।

তথ্যসূত্র 

আবু বকরের পরিবার
নারী সাহাবা
হাদিস বর্ণনাকারী তাবেয়ী
৭ম শতাব্দীর আরব ব্যক্তি
রাশিদুন খলিফার সন্তান
খলিফার কন্যা
লি সি-ইয়ং

লি সি-ইয়ং (জন্ম: লি ইউন-রে; ১৭ এপ্রিল ১৯৮২) একজন দক্ষিণ কোরীয় অভিনেত্রী এবং প্রাক্তন অপেশাদার বক্সার।

প্রারম্ভিক জীবন 
লি ইউন-রে দক্ষিণ কোরিয়ার উত্তর চুংচেং প্রদেশের চেওংওন কাউন্টিতে জন্মগ্রহণ করেন। তার ৯ বছর বয়সে তার পরিবার সিউলে চলে যায়। লি ডংডুক ওম্যান'স ইউনিভার্সিটিতে ফ্যাশন ডিজাইনে অধ্যয়ন করেন এবং পরবর্তীতে তার নাম পরিবর্তন করে লি সি-ইয়ং রাখেন।

চলচ্চিত্রের তালিকা

চলচ্চিত্র

টেলিভিশন ধারাবাহিক

রকমারী অনুষ্ঠান

মিউজিক ভিডিও

ডিস্কোগ্রাফি

পুরস্কার এবং মনোনয়ন

অ্যাথলেটিক পুরস্কার

তথ্যসূত্র

বহিঃসংযোগ 

 
 
 

জীবিত ব্যক্তি
১৯৮২-এ জন্ম
দক্ষিণ কোরীয় চলচ্চিত্র অভিনেত্রী
দক্ষিণ কোরীয় টেলিভিশন অভিনেত্রী
২১শ শতাব্দীর দক্ষিণ কোরীয় অভিনেত্রী
দক্ষিণ কোরীয় অভিনেত্রী
ছংজুর ব্যক্তি
দক্ষিণ কোরীয় ওয়েব ধারাবাহিকের অভিনেত্রী
মহাত্মা গান্ধী বিশ্ববিদ্যালয়, পশ্চিমবঙ্গ

মহাত্মা গান্ধী বিশ্ববিদ্যালয় পশ্চিমবঙ্গের পূর্ব মেদিনীপুর জেলার মহিষাদলের একটি বিশ্ববিদ্যালয়। বিশ্ববিদ্যালয়টি ২০১৮ সালে পূর্ব মেদিনীপুর বিশ্ববিদ্যালয় আইন,২০১৭-এর অধীনে পূর্ব মেদিনীপুর বিশ্ববিদ্যালয় হিসাবে প্রতিষ্ঠিত হয়েছিল। এটির নাম পরিবর্তন ২০১৮ সালে পূর্ব মেদিনীপুর বিশ্ববিদ্যালয় (সংশোধন) আইন, ২০১৮-এর মাধ্যমে করা হয়েছিল। বিশ্ববিদ্যালয়টি ২০২০ সালের নভেম্বর মাসে প্রথম উপাচার্য সুব্রত কুমার দে মহাশয়কে নিয়োগের সাথে সক্রিয় হয়ে ওঠে। ২০২১ সালের তথ্যানুসারে, এটি বাংলা, ইংরেজি, ইতিহাস ও গণিত বিষয়ে পঠন-পাঠনের প্রস্তাব ও স্নাতকোত্তর উপাধি প্রদান করে।

সংগঠন ও প্রশাসন

শাসনকার্য
মহাত্মা গান্ধী বিশ্ববিদ্যালয়ের সর্বোচ্চ কর্তৃপক্ষ হল আদালত বা কোর্ট। আদালত বা কোর্টের মধ্যমে সকল শাসনকার্য পরিচালিত হয়। এটি আচার্য, উপাচার্য, উপা-আচার্য, পশ্চিমবঙ্গ সরকারের অর্থ বিভাগের সচিব এবং পশ্চিমবঙ্গ রাষ্ট্রীয় উচ্চ শিক্ষা পরিষদের চেয়ারম্যান বা তার দ্বারা মনোনীত একজন ব্যক্তি সহ মোট ৩৯ জন সদস্য নিয়ে গঠিত, যাদের মধ্যে পদাধিকারবলে ৯ জন, বিশ্ববিদ্যালয়ের বিভাগ ও অধিভুক্ত কলেজের প্রতিনিধি হিসাবে ২৪, মনোনীত সদস্য হিসাবে ৫ জন এবং বিশেষভাবে আমন্ত্রিত ১ জন সদস্য রয়েছেন। আদালতের সদস্যগণই বিশ্ববিদ্যালয়ের কাজকর্ম, বিশ্ববিদ্যালয় অনুমোদিত কলেজ ও বিশ্ববিদ্যালয়ের তহবিল পর্যবেক্ষণ করেন। চন্দ্রদীপা ঘোষ ২০২৩ সালের ১৬ মার্চ মহাত্মা গান্ধী বিশ্ববিদ্যালয়ের উপাচার্য নিযুক্ত হন। পশ্চিমবঙ্গ সরকার ও বিশ্ববিদ্যালয় মঞ্জুরি কমিশন কর্তৃক প্রদানকৃত অর্থ দ্বারা বিশ্ববিদ্যালয়ের অর্থসংস্থান হয়ে থাকে।

অনুষদ ও বিভাগ
বিশ্ববিদ্যালয়ের ৬ টি বিভাগ রয়েছে, বিভাগগুলি চারটি পৃথক স্কুলকে সংগঠিত করে। স্কুলগুলি হল সাহিত্য ও ভাষা স্কুল, সামাজিক বিজ্ঞান স্কুল, শারীরিক বিজ্ঞান স্কুল এবং জীবন বিজ্ঞান স্কুল। এই স্কুলগুলি ২ টি অনুষদের অন্তর্গত রয়েছে। কলা অনুষদ দ্বারা সাহিত্য ও ভাষা স্কুল এবং সামাজিক বিজ্ঞান স্কুল পরিচালিত হয়, অপরদিকে বিজ্ঞান অনুষদ দ্বারা শারীরিক বিজ্ঞান স্কুল ও জীবন বিজ্ঞান স্কুল পরিচালিত হয়।

শিক্ষায়তনিক বিষয়

ভর্তি
স্নাতকোত্তর পাঠক্রমগুলির ক্ষেত্রে—কলা (এম.এ) ও বিজ্ঞান (এম.এসসি.) শাখায়—ভর্তির জন্য শিক্ষার্থীরা নিজ নিজ স্নাতকস্তরীয় শংসাপত্রের ভিত্তিতে বিভিন্ন পাঠ্যক্রমে সরাসরি ভর্তির আবেদন জানাতে পারে। স্নাতক পাঠক্রমে প্রাপ্ত নম্বর ও বিশ্ববিদ্যালয়ে সংশ্লিষ্ট পাঠ্যক্রমে আসনসংখ্যা অনুযায়ী যোগ্য ছাত্রছাত্রীদের সংক্ষিপ্ত তালিকাভুক্ত করা হয়।

তথ্যসূত্র

পূর্ব মেদিনীপুর জেলার বিশ্ববিদ্যালয় ও কলেজ
পশ্চিমবঙ্গের বিশ্ববিদ্যালয় ও কলেজ
২০২০-এ প্রতিষ্ঠিত শিক্ষাপ্রতিষ্ঠান
পূর্ব মেদিনীপুর জেলা
২০২০-এ পশ্চিমবঙ্গে প্রতিষ্ঠিত
২০২০-এ প্রতিষ্ঠিত বিশ্ববিদ্যালয় ও কলেজ
সিটি হান্টার ২-এর পর্ব তালিকা

একটি জাপানি মাঙ্গা ধারাবাহিক যা সুকাসা হোজো দ্বারা লিখিত এবং চিত্রিত। অ্যানিমেতে রূপান্তরিত ধারাবাহিকটি সানরাইজ দ্বারা নির্মিত এবং ইয়োমিউরি টেলিভিশনে সম্প্রচারিত হয়েছিল। সিটি হান্টার ২, ৮ এপ্রিল থেকে ১৪ জুলাইয়ের মধ্যে ৬৩টি পর্ব পর্যন্ত সম্প্রচারিত হয়েছিল। এটি আগস্ট ১৯৮৮ এবং মার্চ ১৯৯০ এর মধ্যে ১০টি ভিএইচএসে প্রকাশিত হয়েছিল। এর সূচনা সঙ্গীত ছিল প্রথম ২৬টি পর্বের জন্য সাই-এস-এর অ্যাঞ্জেল নাইট এবং বাকি পর্বগুলির জন্য ফেন্স অফ ডিফেন্সের সারা।

অ্যানিপ্লেক্স কর্তৃক প্রকাশিত বত্রিশটি ডিস্কের একটি ডিভিডি বক্সসেট সিটি হান্টার কমপ্লিট যা জাপানে ৩১শে আগস্ট, ২০০৫-এ প্রকাশিত হয়েছিল। সেটটিতে চারটি সিরিজ, টিভি স্পেশাল এবং অ্যানিমেটেড সিনেমার পাশাপাশি রিও এবং কাওরির ছবি সহ একটি চিত্র বই ছিল। তারপর "সিটি হান্টার ২" ২০০৮ সালের ২৬ মার্চ থেকে ২৫ জুন এর মধ্যে ১১টি পৃথক ডিস্কে মুক্তি পায়।

এডিভি ফিল্মস ধারাবাহিকটির ডিভিডি উত্তর আমেরিকাতে প্রকাশ করে। সিটি হান্টার ২ ২০০৩ সালে ২৮ অক্টোবর থেকে ১৮ নভেম্বর পর্যন্ত পাঁচটি ডিস্কের দুটি বক্সসেটে প্রকাশিত হয়েছিল।

পর্ব তালিকা

তথ্যসূত্র

২